ધર્મેન્દ્ર અને હેમા માલિની . બૉલીવુડના જવાબદાર દમ્પતિઓમાંના એક દમ્પતિ એટલે ધર્મેન્દ્ર અને હેમા માલિની . બંનેએ પ્રેમ - લગ્ન કર્યાં . ધર્મેન્દ્રના આ બીજા , તો હેમાના પ્રથમ લગ્ન હતાં . ધર્મેન્દ્રને પ્રથમ લગ્નથી બે સંતાનો સન્ની દેઓલ અને બૉબી દેઓલ હતાં , તો બીજા લગ્ન બાદ હેમાએ બે પુત્રીઓ એશા અને અહાનાને જન્મ આપ્યો . ધર્મેન્દ્રે એક બાજુ પોતાના બંને પુત્રોની તમામ સામાજિક જવાબદારીઓ નિભાવી , તો બીજી બાજુ હેમા સાથે લગ્નથી પ્રાપ્ત બે પુત્રીઓ અંગેની પણ તમામ જવાબદારીઓ નિભાવતા રહ્યાં છે . ધર્મેન્દ્ર - હેમાના પ્રથમ પુત્રી એશા દેઓલનું લગ્ન ગત વર્ષે જ ભરત તખ્તાણી સાથે કરવામાં આવ્યું , તો હવે અહાના પણ પતિના ઘરે જવાની તૈયારી કરી રહ્યાં છે . અહાના દેઓલનું સગપણ તાજેતરમાં જ દિલ્હીના બિઝનેસ મૅન વૈભવ વોહરા સાથે થયું . ટુંકમાં જ બંને પરણી પણ જશે . સગપણ સમારંભમાં ધર્મેન્દ્ર અને હેમા માલિનીએ પોતાના પુત્રી અહાના અને ભાવિ જમાઈ વૈભવ વોહરાને આશીર્વાદ આપ્યાં . આવો જોઇએ અહાના - વૈભવના સગપણની તસવીરો :